Diari Oficial de la Generalitat Valenciana


Sumari del DOGV 5351, del 21-09-2006 (2006/10612)

ORDE de 12 setembre de 2006, de la Conselleria d'Agricultura, Pesca i Alimentació, per la qual s'incrementa l'import global màxim, en l'exercici de 2006, de les ajudes per a obres de condicionament de camins rurals, convocades per l'Orde de 10 de març de 2006, d'esta conselleria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5351

Data del DOGV
:   21-09-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/10989


Data del document
:   12-09-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * obres públiques
    * suport econòmic
    * administració local
    * via rural

ORDE de 12 setembre de 2006, de la Conselleria d'Agricultura, Pesca i Alimentació, per la qual s'incrementa l'import global màxim, en l'exercici de 2006, de les ajudes per a obres de condicionament de camins rurals, convocades per l'Orde de 10 de març de 2006, d'esta conselleria. [2006/F10817]  
L'apartat 3 de l'article 1 de l'esmentada orde de convocatòria fixava, en 1.188.000 euros, l'import global màxim de les ajudes, imputable a l'exercici de 2006.  
Des de la data de la seua publicació i, en el tràmit normal de les ajudes, es produïxen xicotetes variacions a la baixa, que han generat un romanent de crèdit disponible en la línia d'Obres i Servicis d'Infraestructura Agrària.  
Amb la finalitat d'atendre el nombre més gran possible de sol·licituds d'ajuntaments es considera convenient destinar l'esmentat crèdit a incrementar l'import global màxim de 2006 i, al mateix temps, ampliar la quantitat de gasto imputable al 2007.  
En virtut d'això i fent ús de les facultats que tinc atribuïdes,  
ORDENE  
Apartat primer  
S'incrementa en 153.000 euros l'import global màxim, imputable a l'exercici de 2006, de les ajudes per a l'execució d'obres de camins rurals, sol·licitades pels ajuntaments i entitats locals menors a l'empara de l'Orde de 10 de març de 2006, d'esta Conselleria.  
La quantitat global del gasto que s'impute a l'exercici de 2007 s'incrementarà, també, en 1.000.000 euros.  
Apartat segon  
Les subvencions es pagaran a càrrec del capítol 7, secció 12, programa 531.10, Estructures Agràries i línia T0170, Obres i Servicis d'Infraestructura Agrària en Municipis.  
El pagament de l'anualitat de 2007 queda subordinat a l'existència de crèdit adequat i suficient en els pressupostos de la Generalitat per a l'esmentat exercici.  
Contra este acte administratiu es podrà interposar, potestativament, en el termini d'un mes des de la seua publicació, recurs de reposició davant del conseller d'Agricultura, Pesca i Alimentació, o bé directament, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 12 de setembre de 2006  
El conseller d'Agricultura, Pesca i Alimentació,  
JUAN GABRIEL COTINO FERRER